Um 873 þúsund innflytjendur í Svíþjóð eru með tímabundið persónunúmer sem þeir fá við komuna til landsins og veitir þeim aðgang að heilsugæslu og vinnumarkaði . Hægt er að fá tímabundið persónunúmer án þess að vera með skráð lögheimili í landinu . Skattayfirvöld og lögreglan hafa margoft bent á að lög vantar sem skylda innflytjendur til að sanna deili á sér með skilríkjum til þess að fá aðgang að kerfinu en núna fá skilríkjalausir fullan aðgang . Í rannsókn skattayfirvalda á 4 þúsund einstaklingum með tímabundin persónunúmer kom í ljós að 45% höfðu fengið persónunúmer án skilríkja og sænsk yfirvöld hafa engin deili á viðkomandi . Glæpamenn nýta sér þennan lagagalla á kerfisbundinn hátt og eru oft skráðir undir tveimur eða fleiri nöfnum sem auðveldar þeim að t.d. stunda skattaundanskot , peningaþvott , reka ólöglega starfsemi , vinna svart , fá félagsbætur með ólíkum nöfnum eða í versta tilfelli undirbúa hryðjuverk . Þá hafa skattayfirvöld og lögreglan einnig í mörg ár reynt að fá að samkeyra gögn til fá betri yfirsýn yfir ástandið og berjast gegn glæpamönnum en yfirvöld neitað vegna laga um „ þagnarskyldu “ . 75% frá löndum utan ESB höfðu hvorki vinnuleyfi né landvistarleyfi . Lögreglan kallar innflytjendur sem fengið hafa tímabundið persónunúmer án framvísunar skilríkja fyrir „ drauga “ og fjölgar þeim stöðugt . „ Við ráðum ekkert við þetta “ segir Robert Lindström hjá landamæralögreglunni . Dagblaðið Expressen skrifar að „ fölsk eða stolin nöfn eru notuð bæði til að svíkja út félagsbætur og fjármagna hryðjuverk . “ Marit Murphy Handelsberg hjá landamæralögreglunni segir í viðtali við Dagens Nyheter „ Við höfum hér hliðarsamfélag sem stækkar allan tímann og við höfum enga stjórn á því lengur , hverjir eru hérna . Það getur verið réttindalaust fólk en einnig fólk sem er hér af ástæðum sem ekki eru kunnar . “ Á að leyfa áfengisauglýsingar í fjölmiðlum ?